Lav et referat af nedenstående tekst:

Tekst:
VM i computerspillene Counter Strike og League of Legends er større, end de fleste tror. Ikke desto mindre kunne Nordjylland i dag sende 10 computerspillere ud på et asiatiskeventyr. I Taiwan skal de halvprofessionelle esports-spillere kæmpe med om retten til at kalde sig verdensmester og en pengepræmie på 20.000 dollars. - At vi skal repræsentere Danmark, det er virkelig en stor ting. For mig er det det største, jeg har været med til, siger Jesper Jacob, der er In-Game Leader for AaB esports Counter Strike hold. Tilsammen udgør de 10 computerspillere i alderen 16 til 27 år to hold med fem mand på hver – et hold i Counter Strike og et hold i League of Legends. De fem mand på hvert hold har hver sin rolle, og på Counter Strike holdet er Jesper Jacobs rolle som In-Game Leader - det man ville kalde playmaker i håndbold. Holdene har kvalificeret sig ved at vinde DM, men en sejr til VM tør de ikke helt drømme om. - Vores første mål er at komme videre fra gruppespillet, hvor to ud af fire hold går videre. Derefter drømmer vi om at komme i top otte – så er vi glade, siger Jesper Jacob. Selve turneringen bliver afviklet fra fredag til søndag.

Referat:
10 håbefulde unge mænd fra AaB esport satte sig i dag i flyveren i Aalborg med kurs mod Taiwan og VM i computerspillene Counter Strike og League of Legends.